**Ծառայության նկարագիր**

|  |  |
| --- | --- |
| Անվանում | Ֆիզիկական անձանց քաղաքացիական կամ ծառայողական զենք (բացառությամբ սառը և գազային զենքերի) պահելու և կրելու թույլտվության տրամադրում` 10 տարի գործողության ժամկետով՝ յուրաքանչյուր անգամ 10 տարով երկարաձգելու իրավունքով։ |
| Արդյունք | Թույլտվության տրամադրում։  Թույլտվության տրամադրման մերժում։ |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է թղթային եղանակով։ |
| Ներկայացման ենթակա տեղեկատվություն | Զենքի ձեռքբերման թույլտվության ձևաթղթի վրա զենքի առևտուր իրականացնող իրավաբանական անձի կողմից կատարվում են համապատասխան նշումներ՝ զենքի տեսակի, մոդելի և տրամաչափի վերաբերյալ։ |
| Կոնտակտային տվյալներ | **Հեռախոս՝ +(374)10 596 147, +(374)10 596 412**  **Էլ․ փոստ՝ haagv@police.am** |
| Գործընթաց | Զենքի ձեռքբերման թույլտվության ձևաթղթի վրա զենքի առևտուր իրականացնող իրավաբանական անձի կողմից կատարված համապատասխան նշումների առկայության դեպքում՝ զենքի տեսակի, մոդելի և տրամաչափի վերաբերյալ, ոստիկանության կողմից անժամկետ տրվում է զենքը պահելու և կրելու թույլտվություն, կամ երկարացվում է թույլտվության ժամկետը։  Զենք պահելու և կրելու թույլտվությունը մերժվում է՝ եթե ձեռքբերման թույլտվության օրվանից անցել է 6 ամիս և զենք ձեռք չի բերվել։ |
| Ծառայության  վճար | |  | | --- | |  |   Հայաստանի Հանրապետության քաղաքացիներին` ողորկ-երկարափող հրազեն պահելու և կրելու համար (10 տարի գործողության ժամկետով կամ 10 տարով երկարաձգելու համար)՝ բազային տուրքի 10-ապատիկի չափով **(10,000 ՀՀ դրամ)։**  Հայաստանի Հանրապետության քաղաքացիներին` համակցված կամ ակոսափող հրազեն պահելու և կրելու համար (10 տարի գործողության ժամկետով կամ 10 տարով երկարաձգելու համար)՝ բազային տուրքի  20-ապատիկի չափով **(20,000 ՀՀ դրամ)։**  Հայաստանի Հանրապետության քաղաքացիներին` oդաճնշիչ զենք պահելու և կրելու համար (10 տարի գործողության ժամկետով կամ 10 տարով երկարաձգելու համար)՝ բազային տուրքի 10-ապատիկի չափով **(10,000 ՀՀ դրամ)։**  Հայաստանի Հանրապետության քաղաքացիներին` ծառայողական զենք պահելու և կրելու համար (10 տարի գործողության ժամկետով կամ 10 տարով երկարաձգելու համար)՝ բազային տուրքի 20-ապատիկի չափով **(20,000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը։ |
| Կարգավորումներ | «Պետական տուրքի մասին» օրենք։  ՀՀ քաղաքացիական օրենսգիրք։  «Զենքի շրջանառության կարգավորման մասին» օրենք։  «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենք։  ՀՀ քրեական օրենսգիրք։  ՀՀ քրեական դատավարության օրենսգիրք։  2023 թվականի ապրիլի 13-ի թիվ 505-Ն ՀՀ կառավարության որոշումը՝ «Զենքի տիրապետումը խոչընդոտող հիվանդությունների և վիճակների ցանկը սահմանելու մասին»։  2023 թվականի մայիսի 11-ի թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի թիվ 101 հրամանն ուժը կորցրած ճանաչելու մասին»։  2023 թվականի հունիսի 1-ի թիվ 896-Ն ՀՀ կառավարության որոշումը՝ «Զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը սահմանելու, ինչպես նաև ՀՀ կառավարության 1999 թվականի հոկտեմբերի 26-ի թիվ 673 որոշումն ուժը կորցրած ճանաչելու մասին»։  2023 թվականի օգոստոսի 28-ի  թիվ 3-Ն ՀՀ ներքին գործերի նախարարի հրամանը՝ «Բացառությամբ սառը և նետողական զենքերի, առաջին անգամ զենք, այդ թվում՝ առաջին անգամ ակոսափող հրազեն ձեռք բերող քաղաքացիների կողմից զենքի հետ կապված և անվտանգության կանոնների իմացության տեսական և գործնական քննություն հանձնելու կարգը սահմանելու մասին»։  2021 թվականի ապրիլի 1-ի թիվ 429-Ն ՀՀ կառավարության որոշումը՝ «Քաղաքացիական և ծառայողական զենքի և ռազմամթերքի քրեագիտական պահանջները հաստատելու մասին»։  2021 թվականի ապրիլի 29-ի թիվ 27-Ն ՀՀ առողջապահության նախարարի հրամանը՝ «Առողջապահության նախարարի 2016 թվականի մարտի 1-ի թիվ 07-Ն հրամանում լրացում կատարելու մասին»։ |
| Բողոքարկման ընթացակարգ | Թույլտվություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |